ขออนุญาติปรึกษาค่ะ คือมีตุ่มแข็งๆที่บริเวณ โหนกอวัยวะหญิง เกิดจากสาเหตุอะไรคะ ทีแรกคิดว่าเป็นสิวก็ไม่ใช่ค่ะ จับก็ไม่เจ็บ เกิดจากอะไรคะ และอันตรายไหมคะ
สวัสดีค่ะ การวินิจฉัยที่เป็นไปได้-รูขุมขนอักเสบและมีการติดเชื้อร่วมด้วย เป็นตุ่มคล้ายเม็ดสิว-เป็นฝีที่ผิวหนัง จะปวด บวม แดง ร้อน มีไข้-ผื่นผิวหนังอักเสบจากการสัมผัสหรือระคายเคืองของสารที่ใช้ เช่นสบู่ โลชั่น น้ำหอม-งูสวัด มักขึ้นเป็นแถบตามการไปเลี้ยงของเส้นประสาทเช่นเอว แผ่นหลัง ต้นขา เป็นตุ่มน้ำบนพื้นสีแดง แสบและคัน มีอาการปวดแสบ ปวดร้อนได้มาก-อีสุกอีใส มักเป็นทั่วตัว เป็นตุ่มน้ำสีแดง อาจรวมเป็นกระจุกได้ ถ้าตอนสมัยเด็กไม่เคยเป็นจะไม่มีภูมิคุ้มกัน พอได้รับเชื้อในวัยผู้ใหญ่จะมีอาการได้-ก้อนเนื้อบริเวณชั้นใต้ไขมัน จะเป็นก้อนนิ่มๆกดไม่เจ็บ กลิ้งไปมาได้การให้ได้การวินิจฉัยที่แน่นอนจำเป็นต้องเห็นรอยโรคจริง และถ้ามีน้ำในตุ่ม อาจต้องสะกิดไปตรวจดูว่าเป็นเชื้อใดค่ะแนะนำหากตุ่มแข็งๆเป็นเรื้อรังไม่หายไป มีอาการเจ็บปวด มีเลือดหรือหนองไหล มีไข้ร่วมด้วย ควรรีบไปพบแพทย์เพราะอาจเป็นการติดเชื้อรุนแรงที่ต้องระบายหนองออกหรือได้รับยาฆ่าเชื้อการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ไม่ใส่เสื้อผ้าที่รัดแล้วก่อให้เกิดความอับชื้น ยังไม่ควรเอายาอะไรไปทาเพราะยังไม่ทราบการวินิจฉัย หลีกเลี่ยงสารที่ทำให้เกิดการระคายเคือง